Tiedote 1.11.2016

**Kia Niro – hybridin ja crossoverin ainutlaatuinen yhdistelmä**

Täysin uusi Kia Niro esiteltiin Suomessa syksyllä. Niro on vähäpäästöinen hybridi-crossover, jonka CO2-päästöt ovat alhaisimmillaan 88 g/km.

Kia Niro tarjoaa monikäyttöisyyttä ja kompaktin crossoverin vetovoimaisuutta yhdessä taloudellisen ja modernin voimalinjan kanssa. Upea muotoilu erottaa Niron sen konservatiivisista hybridikilpailijoistaan.

Syyskuussa lanseerattu Niro on noussut Suomessa myyntimenestykseksi. Autoa on myyty Suomessa jo yli 500 kappaletta.

”Markkinoilla on ollut selkeä tilaus Nirolle, joka puhuttelee laajoja asiakasryhmiä. Kia Nirossa yhdistyy crossoverin upea muotoilu, hybriditeknologia ja alhaiset käyttökustannukset. Niron hybridivoimalinja on varustettu aina automaattivaihteistolla, mikä lisää autoilun mukavuutta”, Kia-maahantuonnin johtaja **Miska Tammelin** selvittää Niron suosiota.

Kia Niro on suunniteltu täysin uudelle alustalle, joka on kehitetty erillään muista Kia-malleista. Alusta hyödyntää ympäristötietoista teknologiaa ja seuraavan sukupolven voimalinjaa. Niron voimalinjana on 1.6 GDI -bensiinimoottori, litiumioniakku, 32 kW:n sähkömoottori ja 6-vaihteinen kaksoiskytkin automaattivaihteisto.

Kia Niron muotoilusta ovat vastanneet Kian Yhdysvaltain ja Korean muotoilukeskukset. Tuloksena on tyylikäs ja käytännöllinen crossover, jonka vetovoimaisuutta korostavat aerodynaaminen kori ja veistokselliset pinnat. Niro on kuitenkin heti tunnistettavissa Kiaksi sen ”tiger-nose-säleiköstä” ja muista merkille ominaisista tunnuspiirteistä.

Niro sijoittuu Kia-mallistossa Sportagen ja cee’din väliin. Niro on pituudeltaan (4335 mm) Sportagea lyhyempi mutta cee’din hatchback-versiota pidempi. Niron suhteellisen

pitkä akseliväli (2700 mm) ja lyhyet etu- ja takaylitykset (870 mm ja 785 mm) mahdollistavat tehokkaan sisätilojen käytön. Kia Niron matkustamo onkin suunniteltu antamaan tilava ja moderni vaikutelma. Samalla se on erittäin toimiva. Matkustamo tarjoaa

kaikille matkustajille runsaasti jalka-, hartia- ja pääntilaa. Niron tavaratilaan ei ole tarvinnut tehdä kompromisseja pieneen tilaan takaistuimien alle pakatun korkeajänniteakun ansiosta. Niron 427 (VDA) litran tavaratila lisää auton monikäyttöisyyttä. Lisäksi autoon on saatavilla vetokoukku, joka mahdollistaa 1300 kilon vetokyvyn.

Kia Niro tarjoaa erinomaista polttoainetaloudellisuutta kompaktien crossovereiden luokassa. Auton yhdistetty kulutus on alhaisimmillaan 3,8 l/100 km.

Atkinson-työkiertoa käyttävä 1.6 GDI -bensiinimoottori (105 hv & 147 Nm) on yhdistetty 44 hv (32 kW) sähkömoottoriin ja 1,56 kWh:n litiumioniakkuun. Yhteisteholtaan 141 hevosvoiman voimalinja hyödyntää Kian 6-vaihteista kaksoiskytkinvaihteistoa, jonka uusin versio on suunniteltu erityisesti Niron modernin hybridivoimalinjan vaatimuksiin tarjoten nopean vaihtotapahtuman ja nautinnollista ajettavuutta.

Kia Niroon tulee saataville uusi Eco-Driving Assistant System, jossa kaksi eri teknologiaa auttaa kuljettajaa säästämään sähköenergiaa kaikissa ajo-olosuhteissa. Coasting Guide Control ja Predictive Energy Control hyödyntävät auton navigointijärjestelmää ennakoiden edessä olevia tieolosuhteita. Niroon on tarjolla myös Kian uusimpia mukavuus- ja turvallisuusvarusteita. Näitä ovat mukautuva vakionopeudensäädin, automaattinen hätäjarrutusjärjestelmä, kaistavahti, kuolleen kulman tunnistusjärjestelmä ja risteävän liikenteen varoitusjärjestelmä. Niro on varustettu myös langattomalla matkapuhelimen laturilla, joka lataa puhelimen automaattisesti auton keskikonsolissa.

Niroon on saatavilla Android Auto™ ja Apple CarPlay™ -järjestelmät, jotka mahdollistavat puhelimen sovellusten ja toimintojen käytön auton kosketusnäytön kautta.

Kia Niron hinnat alkavat 27 990 eurosta. Auton varustetasoina ovat LX, EX, Business Premium ja Business Luxury.

**Lisätietoja**

Lauri Puintila,PR-päällikkö, Kia-maahantuonti, Lauri.Puintila (at) delta.fi, 040 584 4685

***Kia Motors Corporation****Kia Motors Corporation on vuonna 1944 perustettu eteläkorealainen autonvalmistaja. Kia-autojen vuosittainen tuotanto on yli 3 miljoonaa ajoneuvoa. Kialla on 14 valmistus- ja kokoonpanotehdasta viidessä eri maassa ja myyntiverkosto toimii noin 150 maassa. Yhtiön vuotuinen liikevaihto on noin 45 miljardia dollaria. Kialla on maailmanlaajuisesti noin 49 000 työntekijää.  
Kian markkinaosuus oli Suomessa 6,0 prosenttia vuonna 2015. Kialla on ollut useana vuonna Suomen merkkiuskollisimmat asiakkaat.   
Kian maahantuontiyhtiö Suomessa on Delta Motor Group.*